”Tämä kuulostaa uskomattomalta, mutta on täyttä totta.”

Itävallan metsissä ja niityillä on nähty kenguru, kertoi paikallinen poliisi maanantaina.

Kenguru on nähty useasti viime viikosta lähtien Hellmonsödtin alueella, kertoi uutistoimisto AFP.

Poliisi on vahvistanut eläimestä otettujen valokuvien ja videoiden perusteella, että kyseessä on kenguru. Tarkempaa lajinmääritystä poliisi ei osannut tehdä. Kenguruita on eri heimoja ja sukuja. Luontaisesti kenguruita tavataan Australiassa ja Uudessa-Guineassa.